CELEX: 62019TN0716
Language: hu
Date: 2019-10-22 00:00:00
Title: T-716/19. sz. ügy: 2019. október 22-én benyújtott kereset – Interpipe Niko Tube és Interpipe Nizhnedneprovsky Tube Rolling Plant kontra Bizottság

13.1.2020   
            
            
               HU
            
            
               Az Európai Unió Hivatalos Lapja
            
            
               C 10/43
            
         
      2019. október 22-én benyújtott kereset – Interpipe Niko Tube és Interpipe Nizhnedneprovsky Tube Rolling Plant kontra Bizottság
      (T-716/19. sz. ügy)
      (2020/C 10/54)
      Az eljárás nyelve: angol
      
         Felek
      
      
         Felperesek: Interpipe Niko Tube OOO (Nikopol, Ukrajna) és Interpipe Nizhnedneprovsky Tube Rolling Plant PAO (Dnyipro, Ukrajna) (képviselő: B. Servais ügyvéd)
      
         Alperes: Európai Bíróság
      
         Kérelmek
      
      A felperesek azt kérik, hogy a Törvényszék:
      
                  —
               
               
                  semmisítse meg az Oroszországból és Ukrajnából származó egyes varrat nélküli vas- és acélcsövek behozatalára vonatkozó végleges dömpingellenes vám kivetéséről szóló (EU) 2018/1469 végrehajtási rendeletnek az (EU) 2016/1036 rendelet 11. cikkének (3) bekezdése szerinti részleges időközi felülvizsgálatot követő módosításáról szóló, 2019. augusztus 1-jei (EU) 2019/1295 bizottsági végrehajtási rendeletet;
               
            
                  —
               
               
                  a Bizottságot kötelezze az eljárás költségeinek viselésére.
               
            
         Jogalapok és fontosabb érvek
      
      Keresetük alátámasztása érdekében a felperesek négy jogalapra hivatkoznak.
      
                  1.
               
               
                  Az első jogalap azon alapul, hogy a Bizottság megsértette az (EU) 2016/1036 rendelet (1) (a továbbiakban: alaprendelet) 2. cikke (3) bekezdésének első albekezdését, 2. cikke (4) bekezdésének első albekezdését, 2. cikke (6) bekezdésének első mondatát, valamint 9. cikkének (4) bekezdését, továbbá WTO dömpingellenes megállapodása 2.2.2. cikkének első mondatát és 9.3. cikkét azáltal, hogy a dömpingkülönbözet számításába belefoglalta a felperesek által a velük kapcsolatban álló belföldi kereskedőjük részére teljesített eladásokra vonatkozó értékesítési, általános és igazgatási költségeket (a továbbiakban: SG&A-költségek).
               
            
                  2.
               
               
                  A második jogalap azon alapul, hogy a Bizottság nyilvánvaló értékelési hibát követett el azáltal, hogy az alaprendelet 2. cikke (10) bekezdésének i) pontja és 2. cikke (10) bekezdésének első albekezdése szerinti kiigazításként a felperesek exportárából levont egy olyan összeget, amely a felperesekkel kapcsolatban álló belföldi értékesítő SG&A kiadásainak és egy kapcsolatban nem álló importőr feltételezett nyereségének felelt meg.
               
            
                  3.
               
               
                  A harmadik jogalap azon alapul, hogy a Bizottság megsértette az alaprendelet 11. cikkének (9) bekezdését azáltal, hogy a felperesek dömpingkülönbözetét jogellenesen akként számította ki, hogy a rendes érték és a felperesek által felszámított exportár meghatározásához olyan módszert alkalmazott, amely eltérő volt az előző vizsgálat során alkalmazott azon módszerhez képest, amely a felülvizsgálat alatt álló intézkedés kivetéséhez vezetett.
               
            
                  4.
               
               
                  A negyedik jogalap keretében a felperesek előadják, hogy a Bizottság megsértette a felperesek védelemhez való jogát, amennyiben a második kiegészítő nyilvánosságra hozatal, amelyet a megtámadott rendelet kihirdetésével azonos napon kaptak meg, olyan új ténybeli elemeket tartalmaz, amelyek vonatkozásában a felpereseknek nem biztosítottak lehetőséget arra, hogy észrevételeket tegyenek.
               
            
         (1)  Az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendelet (HL 2019. L 176., 21. o.).